Go ya ka tlhaloso ya Dikwalo e e mo motseletseleng ono wa ditlhogo, o akanya gore gompieno ke bomang ba ba nang le matshwao a Bokeresete jwa boammaaruri? Le fa go na le ditlhopha le dikereke di le diketekete tse di reng ke tsa Bokeresete, gakologelwa gore Jesu o ne a bolelela balatedi ba gagwe jaana: “Ga se mongwe le mongwe yo o nthayang a re, ‘Morena, Morena,’ yo o tla tsenang mo bogosing jwa magodimo, mme yo o dirang thato ya ga Rre yo o kwa magodimong o tla tsena.” (Mathaio 7:21) Go lemoga batho ba ba dirang thato ya ga Rara—ba ba nang le matshwao a Bokeresete jwa boammaaruri—le go kopanela le bone, go ka felela ka gore o bone masego a a nnelang ruri mo Bogosing jwa Modimo. Re go kgothaletsa gore o kope Basupi ba ga Jehofa, ba ba go neileng makasine ono, gore ba go neye tshedimosetso e e oketsegileng ka Bogosi jwa Modimo le masego a bo tla a tlisang.—Luke 4:43.